Genre: Opinion/Argumentation

Hude posledice <p/> Phuket... poznan otok širom po svetu. Privablja mnogo turistov od vsepovsod.Mene malo spominja na Zakintos le, da je večji in ima seveda tudi večje in lepše plaže. <p/> Ob prihodu na letališče smo rezervirali hotel v kraju Patong Beach. Najeli smo motorje in tukaj se je začelo naše raziskovanje otoka. <p/> PROMET Na Tajskem poteka promet po levi (tako kot v Angliji). Že prej, ko smo bili na severu smo rentali avto. Sprva je ati imel težave z vožnjo. Volan je namreč na desni strani in potem je tudi vse drugo zamešano. Ko je hotel vklopiti smerokaz je namesto tega vklopil brisalce za steklo. K sreči smo vzeli avtomatika, drugače bi še s prestavljanjem imel težave, saj je večkrat iskal ročko na desni strani, kjer pa so bila vrata. <p/> Sama sem dokaj izkušena »motoristka«. S svojim skutejrem sem se dobra 4 leta prevažala na okoli, zato sem jaz prevzela vlogo voznika in sem naokoli prevažala mami. Mislila sem, da mi bo vožnja po levi strani delala preglavice, vendar sem se je hitro navadila. Večje težave mi je delalo parkiranje v garažni hiši.Tukaj se skoraj vsi prevažajo z motorji in potem imajo seveda posebej garažne hiše za motorje. Malo več težav pa so mi povzročali tudi ostali udeleženci v prometu. Ljudje tukaj prehitevajo po levi in desni strani, včasih tudi drugje, če se le da. Ni nobenih predpisov in zato moraš biti za svojo varnost res pozoren in pazljiv. <p/> SONCE Po kratki razgledni turi po otoku je sledilo kopanje. Skoraj vse plaže tukaj so peščene in napoljneje z ležalniki, senčniki... Ko se hočeš lepo odpočiti, že pridejo prodajalci iz »štantov«, ki ti na plaži prodajajo vse mogoče stvari (ure, hrano, oblačila... ). Po počitku in kopanju, smo se odpeljali do malo bolj oddaljenega shopping centra. Zunaj je bilo že pošteno vroče tako, da sem komaj čakala na mrzle trgovine. Ob pomerjanju oblačil v ogledalu so me presenetile živo rdeče, tako kot paradižnik barvne moje roke. Sonce me je hudo opeklo. Priznam, da se nisem veliko mazala. Moja koža je že po naravi temnejša in imam veliko pigmenta. Takoj ko se začnejo sončni dnevi že dobim lepo zagorelo barvo. Ne rada se sončim in vem, da to ni zdravo. Nikoli nimam problemov z opeklinami in zato me je to veliko bolj presenetilo. <p/> Ožgana sem bila po rokah (predvsem zaradi motorja), ramah, kolenih in seveda spodnjemu delu nog. Tukaj je sonce veliko močnejše kot pa pri nas in tudi sprememba, ko še telo ni navajeno takšne velike količine vročine in sonca je poleg tega, da se nisem dovolj pridno mazala krivo za moje hude opekline. <p/> Čakala me je težka, naporna noč polna bolečin. Mazanje z Aloe Vero in mentolom, kot tudi s kremami po sončenju ter obkladki so pomagali pri mojem okrevanju. Danes je že stanje veliko boljše in tudi rdeča barva se je spremenila že v lepšo, bolj zagorelo rjavo. <p/> Od zdaj naprej ne bom šla nikamor več, brez kreme in si jo bom veliko bolj pogosto nanašala, saj s tem tvegam svoje življenje. Velikokrat, zaradi posledic sonca pride do kožnega raka in tudi bolj nagubane in stare kože, sama pa nočem imeti zgubane kože že pri svojih 18 in s tem tvegati kožnega raka!